## Retningslinjer – Barn med krav på tilbud om barnepass i barnehage og skole.

Barnehagene og skolene i Øyer og resten av landet stenges fra og med 13.mars og til og med 26.mars.

Øyer kommune er pliktig til å opprettholde et tilbud i barnehagene og barneskolene for barn av personell innen disse kritiske samfunnsfunksjonene:

* Styring og kriseledelse
* Forsvar
* Lov og orden
* Helse og omsorg
* Redningstjeneste
* IKT-sikkerhet i sivil sektor
* Natur og miljø
* Forsyningssikkerhet
* Vann og avløp
* Finansielle tjenester
* Kraftforsyning
* Elektroniske kommunikasjonstjenester
* Transport
* Satellittbaserte tjenester
* Apotekene
* Barnevern
* Kritisk personell innenfor forsyning av matvarer og drivstoff (må være definert av arbeidsgiver).

Vi oppfordrer likevel alle som kan til å holde sine barn hjemme!

**Statsministeren presiserte i sin pressekonferanse den 14.mars klokka 18.00 at i de tilfeller en annen forelder kan ivareta barnepasset (det vil si at vedkommende ikke er ansatt i noen av gruppene over) SKAL barna være hjemme.**

Enslige forsørgere med jobb innenfor kritiske samfunnsfunksjoner som nevnt ovenfor og barn der begge foresatte jobber innenfor de nevnte gruppene kan ved behov for et omsorgstilbud kontakte sin barnehage og/eller skole. Dette gjelder bare de som ikke har annen mulighet for ivaretakelse av barna.

Barn med særlige omsorgsbehov som ikke kan ivaretas når barnehage og skole er stengt vil kommunen sørge for at får et tilbud. Dette vil skje i samråd mellom barnehagen/skolen og de foresatte.

Vi oppfordrer alle om å følge de generelle rådene gitt av myndighetene. Disse finner du på helsenorge.no

Mvh

Annikken Reitan Borgestrand

Kommunalsjef